́й, мо́лимъ тя̀ влд̑ко прест҃ы́й, ст҃ы́хъ ра́ди стрс̑те́й, и ст҃ы́я кро́ве излія́нія, и животво́рныя сме́рти єдиноро́днагѡ сн҃а твоегѡ̀, гдс̑а на́шегѡ іи҃са хрс̑та̀, ю́же совѣ́томъ тебѐ бг҃а ѻц҃а̀ безнача́льнагѡ, и прест҃а́гѡ твоегѡ̀ дх҃а во́лею, сп҃се́нія на́шегѡ ра́ди на дре́вѣ крс̑тномъ претерпѣ̀, и тѣ́ми дре́во крс̑тное, є́же иногда̀ согрѣша́ющымъ и ѕлотвѡ́рнымъ ка́знь бя́ше, бл҃гослове́но, ст҃о, животода́тельно же, и изба́ву согрѣша́ющымъ бы́ти сотворѝ, є́же въ мольбу̀ тѝ прино́симъ:послѝ ны́нѣ бл҃года́ть прест҃а́гѡ твоегѡ̀ дх҃а, на зна́меніе сіѐ крс̑тное, и бл҃гословѝ и ѡст҃ѝ є̀, и да́ждь єму̀ бы́ти зна́меніемъ стра́шнымъ и крѣ́пкимъ на вся̂ врагѝ ви̂димыя и неви̂димыя, прогна́ніе же и ѿраже́ніе всѣ́хъ ко́зней, навѣ́тѡвъ же и прило́гѡвъ діа́вольскихъ:лю́демъ же твои̂мъ да бу́детъ покро́въ держа́венъ, вѣ́рѣ утвержде́ніе, наде́ждѣ подкрѣпле́ніе, во бране́хъ побѣ́да, и во всѣ́хъ добродѣ́телехъ преспѣ́яніе, и всѣ̂мъ предъ̑ си́мъ зна́меніемъ тебѣ̀ кла́няющымся и мольбы̂ принося́щымъ млс̑тивенъ послу́шатель, и всѣ́хъ я̀же ко сп҃се́нію проше́ній бога́тый пода́тель бу́ди